# Alexandru Plămădeală

### De la Wikipedia, enciclopedia liberă

Alexandru Plămădeală (1888-1940) este considerat cel mai important sculptor basarabean din prima jumătate a sec. XX. Studiile şi le-a făcut la Şcoala superioară de pictură, sculptură şi arhitectură din Moscova, în atelierul sculptorului rus Volnuhin. În anii 1916-1918 a lucrat la monetăria din Petrograd. După 1918 se întoarce la Chişinău, unde este numit în funcţia de director al Şcolii de desen, transformată ulterior în Şcoală de arte plastice.

Capodopera lui Alexandru Plămădeală o constituie "Monumentul lui Ştefan cel Mare" din Grădina Publică cu acelaşi nume din Chişinău (1927). Tot lui îi aparţine şi bustul funerar al poetului Alexei Mateevici de la Cimitirul Ortodox Central din Chişinău. În domeniul plasticii de forme mici A. Plămădeală realizează o serie de portrete a oamenilor de creaţie şi a intelectualilor români şi basarabeni: portretele cântăreţei Lidia Lipcovschi, bustul lui Alexandru Donici, portretul lui Bogdan Petriceicu-Haşdeu, portretul Valentinei Tufescu, portretul soţiei, autoportretul cu soţia - Olga Plămădeală, portretul pictorului I. Teodorescu-Sion, portretul poetului Ion Minulescu.

Adus de la "http://ro.wikipedia.org../../../a/l/e/Alexandru_Pl%C4%83m%C4%83deal%C4%83_8244.html"

Categorii: Cultura Moldovei | Români basarabeni

##### Views

- Articol
- Discuţie
- Versiunea curentă

##### Caută

##### În alte limbi

- English